સોમવારે સવારે કલોકથી સિદ્ધપુર સુધી ઠાકોર સેના અને અલ્પેશ ઠાકોર દ્રારા હાઇ વે ચક્કાજામ કાર્યક્રમ રાખ્યા બાદ પોલિસ દ્વારા બાંયધરી અપાતા ઠાકોર સેનાએ આ હાઇ વે ચક્કાજામ પાછો ખેંચી લીધો છે. ઉલ્લેખનીય છે કેસિદ્ધપુરમાં તાજેતરમાં જ રાજપુર ગામે દારૂના અડ્ડા પર જનતા રેડ કરવા ગયેલા ઠાકોર સમાજના કાર્યકરો પર બુટલેગરે જીવલેણ હુમલો કર્યો હતો. જો કે ફરિયાદ બાદ હુમલો કરનાર બુટલેગરને પોલિસ દ્વારા જામીન પર છૂટો કરતા ઠાકોર સમાજે આ અંગે વિરોધ નોંધાવ્યો હતો.